এ বিষয়ে ইসির এনআইডি শাখার মহাপরিচালক ব্রিগেডিয়ার জেনারেল মোহাম্মদ সাইদুল ইসলাম বলেন, আমি জাতীয় পরিচয়পত্র নিয়ে কাজ করি। ভোটার, ভোটাধিকারের বিষয়টি কমিশন দেখবে। মূলত এ উদ্যোগটি নেওয়া হয়েছে প্রবাসীদের সংশ্লিষ্ট দেশেই জাতীয় পরিচয়পত্র দেওয়ার জন্য। কেননা, একজন মানুষ প্রবাসে এতো কষ্ট করার পর হয়তো এলাকায় একটি জমি কেনার জন্য আসেন। কিন্তু এনআইডি না থাকার কারণে তিনি ঝামেলায় পড়েন।